Middlesbrough

Middlesbrough je mesto na južnom brehu rieky Tees v regióne North East England a v ceremoniálnom grófstve North Yorkshire. Mesto bolo priemyselnou metropolou Anglicka s rozvinutou výrobou ocele, ťažkým a chemickým priemyslom.

Historicky je súčasťou North Riding of Yorkshire, v roku 1968 sa stalo centrom County Borough of Teesside, ktorý sa neskôr stal súčasťou nemetropolitného grófstva Cleveland v roku 1974. V roku 1996 bol Cleveland zrušený a Middlesbrough sa stalo Unitary authority v ceremoniálnom grófstve North Yorkshire. 

Middlesbrough je rozdielny od ostatných miest v konurbácii Teesside, pretože okres (borough) je skoro celý urbanizovaný, a tak je najväčším mestom podľa rozlohy a obyvateľstva, ale najmenším okresom. Napriek tomu oblasti Eston, Grangetown, Normanby, Ormesby a South Bank v susednom okrese (borough) Redcar and Cleveland patria do aglomerácie Middlesbrough.

Severovýchodne od mesta leží ústie rieky Tees s piesočnými plážami a niekoľko kilometrov južne leží hranica Národného parku North York Moors.

Teesport, tretí najväčší prístav v Spojenom Kráľovstve, leží 5 km na východ a Durham Tees Valley Airport 13 km na západe, blízko Darlingtonu.

 Šport 
Middlesbrough FC - futbalový klub

 Osobnosti mesta 
 James Cook (* 1728 – † 1779), moreplavec, objaviteľ a výskumník
 Brian Clough (* 1935 – † 2004), futbalista a tréner
 Chris Rea (* 1951), spevák, hudobný skladateľ a gitarista
 Jonathan Woodgate (* 1980), futbalista
 Chris Corner (* 1974), spevák, producent, multiinštrumentalista

 Partnerské mestá 
 Dunkerque, Francúzsko, 1976
 Oberhausen, Nemecko, 1974
 Masvingo, Zimbabwe, 1990

 Iné projekty 


Kategória:Mestá v Anglicku